Legal Document

Category: 0

Text:
94. ΑΠΟΦΑΣΗ ΥΠΟΥΡΓΩΝ  ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ2α/οίκ.6802 της 26 Μαρτ./1 Απρ. 1981  (ΦΕΚ Β΄ 187)  Περί καθιερώσεως πενθήμερης εργασίας υπηρεσιών Υπουργείου Κοιν. Υπηρεσιών.  Έχοντας υπόψη: 1.Τις διατάξεις της από 29 Δεκ. 1980 πράξεως Νομοθετικού Περιεχομένου (ΦΕΚ 299/30.12.80 τ.Α΄). 2.Το 242303/4.3.1981 έγγραφο του Ι.Κ.Α. 3.Τις απόψεις της Γενικής Δ/νσεως Υγιεινής, αποφασίζουμε: Επεκτείνουμε την καθιέρωση πενθήμερης εβδομάδας εργασίας στο προσωπικό: α)των Υγειονομικών Υπηρεσιών των Δ/νσεων και Τμημάτων Υγιεινής των Νομαρχιών και των Διαμερισμάτων Νομαρχίας Αττικής (Δημόσιον Λυσιατρείον και Δαμαλιδοκομείον Αθηνών, Κέντρα Υγείας, Αεροϋγειονομεία-Υγειονομεία, Δημόσια Απολυμαντήρια, Πειραματικοί Σταθμοί Ελονοσίας και Σχολικά Ιατρεία-Κέντρα Μαθητικής Αντιλήψεως) και β)των Υγειονομικών Υπηρεσιών της ανοικτής περιθάλψεως των Υποκ/των του Ιδρύματος Κοινωνικών Ασφαλίσεων Αθηνών, Πειραιώς και Θεσσαλονίκης.   35.Α.α.91-94 Υπουργείο Κοινωνικών Υπηρεσιών